CELEX: 62014CA0260
Language: et
Date: 2016-05-26 00:00:00
Title: Liidetud kohtuasjad C-260/14 ja C-261/14: Euroopa Kohtu (viies koda) 26. mai 2016. aasta otsus (Curtea de Apel Bacău eelotsusetaotlus - Rumeenia) – Județul Neamț (C-260/14), Judeţul Bacău (C-261/14) versus Ministerul Dezvoltării Regionale și Administrației Publice (Eelotsusetaotlus — Euroopa Liidu finantshuvide kaitse — Määrus (EÜ, Euratom) nr 2988/95 — Euroopa Regionaalarengu Fond (ERF) — Määrus (EÜ) nr 1083/2006 — Toetusesaaja poolt hankijana hankelepingu sõlmimine toetatava tegevuse elluviimiseks — Mõiste „eeskirjade eiramine” — Liidu õiguse rikkumisega seotud kriteerium — Hankemenetluses kehtestatud valikukriteeriumid, mis on vastuolus liikmesriigi õigusega — Liikmesriikide poolt vastu võetud finantskorrektsioonide iseloom — Haldusmeetmed või -karistused)

18.7.2016   
            
            
               ET
            
            
               Euroopa Liidu Teataja
            
            
               C 260/2
            
         Euroopa Kohtu (viies koda) 26. mai 2016. aasta otsus (Curtea de Apel Bacău eelotsusetaotlus - Rumeenia) – Județul Neamț (C-260/14), Judeţul Bacău (C-261/14) versus Ministerul Dezvoltării Regionale și Administrației Publice
   (Liidetud kohtuasjad C-260/14 ja C-261/14) (1)
   
   ((Eelotsusetaotlus - Euroopa Liidu finantshuvide kaitse - Määrus (EÜ, Euratom) nr 2988/95 - Euroopa Regionaalarengu Fond (ERF) - Määrus (EÜ) nr 1083/2006 - Toetusesaaja poolt hankijana hankelepingu sõlmimine toetatava tegevuse elluviimiseks - Mõiste „eeskirjade eiramine” - Liidu õiguse rikkumisega seotud kriteerium - Hankemenetluses kehtestatud valikukriteeriumid, mis on vastuolus liikmesriigi õigusega - Liikmesriikide poolt vastu võetud finantskorrektsioonide iseloom - Haldusmeetmed või -karistused))
   (2016/C 260/02)
   Kohtumenetluse keel: rumeenia
   
      Eelotsusetaotluse esitanud kohus
   
   Curtea de Apel Bacău
   
      Põhikohtuasja pooled
   
   
      Kaebuse esitajad: Județul Neamț (C-260/14), Judeţul Bacău (C-261/14)
   
      Vastustajad: Ministerul Dezvoltării Regionale și Administrației Publice
   
      Resolutsioon
   
   
               1.
            
            
               Nõukogu 18. detsembri 1995. aasta määruse (EÜ, Euratom) nr 2988/95 Euroopa ühenduste finantshuvide kaitse kohta artikli 1 lõiget 2 ja nõukogu 11. juuli 2006. aasta määruse (EÜ) nr 1083/2006, millega nähakse ette üldsätted Euroopa Regionaalarengu Fondi, Euroopa Sotsiaalfondi ja Ühtekuuluvusfondi kohta ning tunnistatakse kehtetuks määrus (EÜ) nr 1260/1999, artikli 2 punkti 7 tuleb tõlgendada nii, et asjaolu, et struktuurfondidest toetust saanud hankija ei ole järginud Euroopa Parlamendi ja nõukogu 31. märtsi 2004. aasta direktiivi 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta (muudetud komisjoni 4. detsembri 2007. aasta määrusega (EÜ) nr 1422/2007) artikli 7 punktis a ette nähtud piirmäärast allapoole jääva eeldatava maksumusega riigihanke korraldamisel siseriiklikke õigusnorme, võib kujutada endast lepingu sõlmimisel „eeskirjade eiramist” nimetatud artikli 1 lõike 2 või artikli 2 punkti 7 tähenduses, eeldusel et selline rikkumine põhjustas või oleks võinud põhjustada kahju Euroopa Liidu üldeelarvele põhjendamata kuluartikli üldeelarvest debiteerimise tõttu.
            
         
               2.
            
            
               Määruse nr 1083/2006 artikli 98 lõike 2 esimese lõigu teist lauset tuleb tõlgendada nii, et liikmesriikide tehtavad finantskorrektsioonid, mida kohaldatakse struktuurifondidest kaasfinantseeritud kulutustele riigihankenormide mittejärgimise korral, on määruse nr 2988/95 artikli 4 tähenduses haldusmeetmed.
            
         
               3.
            
            
               Õiguskindluse ja õiguspärase ootuse kaitse põhimõtet tuleb tõlgendada nii, et nendega ei ole vastuolus, kui liikmesriik kohaldab finantskorrektsiooni, mida reguleerib selline siseriiklik õigusakt, mis jõustus pärast seda, kui väidetavalt leidis aset riigihankeid reguleerivate eeskirjade rikkumine, eeldusel et tegemist on uute eeskirjade kohaldamisega varasemate eeskirjade kehtivusajal esinenud olukordadest tulenevale hilisemale mõjule, millise asjaolu peab kontrollima eelotsusetaotluse esitanud kohus, võttes kogumis arvesse kõiki põhikohtuasja tehisolusid.
            
         
      (1)  ELT C 292, lk 1.9.2014.